cyanic-selkie/wikianc huggingface dataset:
Elizabeth Holmes
Elizabeth Holmes (s. 1984) on yhdysvaltalainen keksijänä esiintynyt yrittäjä, joka väitti Theranos-yrityksensä tuovan markkinoille menetelmän, jolla pienestä verinäytteestä voitaisiin analysoida jopa 200 sairautta. Väite osoittautui myöhemmin huijaukseksi. Toukokuussa 2023 Holmes alkoi suorittaa petoksista hänelle määrättyä 11 vuoden ja 3 kuukauden vankeustuomiota.
Theranos ja uudenlaiset verikokeet
Holmes keskeytti opintonsa Stanfordin yliopistossa 19-vuotiaana ja perusti Theranos-yrityksensä vuonna 2003. Hän kertoi sen kehittäneen verikoetta, jota varten tarvitaan vain yksi halpa verinäyte, joka sisältää pari tippaa verta mutta jonka perusteella Theranosin laboratoriossa pystyttäisiin tekemään kattava analyysi potilaan eri sairaustiloista sen sijaan että tulosten saamiseksi tarvittaisiin useita kalliita verikokeita ja paljon verta.
Theranos keräsi 900 miljoonaa dollaria pääomasijoituksia ja yrityksen arvoksi arvioitiin parhaimmillaan kymmenen miljardia dollaria. Holmes omisti osakkeista puolet. Theranoksen hallituksessa istuivat muiden muassa Yhdysvaltain entinen puolustusministeri William Perry sekä entiset ulkoministerit George P. Shultz ja Henry Kissinger.
Huijauksen paljastuminen
Syksyllä 2015 The Wall Street Journal kyseenalaisti Theranosin toiminnan. Yrityksen käyttämää niin kutsuttua Edison-tekniikkaa tukevia tutkimuksia ei ollut julkaistu tieteellisissä julkaisuissa eikä yritys ollut liikesalaisuuteen vedoten suostunut kertomaan, miten se verikokeitaan tekee. Lisäksi tekniikalla saadut tulokset kyseenalaistettiin. Yhdysvaltain lääkevirasto (FDA) ei myöskään ollut hyväksynyt tekniikan käyttöä. Wall Street Journal paljasti, että Theranos ei klinikoillaan juurikaan tehnyt veritestejä markkinoimallaan tekniikalla vaan perinteisillä tekniikoilla. Vuonna 2016 Theranos sulki verikoelaboratorionsa mutta ilmoitti jatkavansa tuotteidensa kehittelyä. Maaliskuussa 2018 Yhdysvaltain arvopaperimarkkinaviranomainen SEC nosti Holmesia vastaan syytteet ”massiivisesta petoksesta”. Syyskuussa 2018 yhtiön ilmoitettiin lopettavan toimintansa.
Holmes tuomittiin liittovaltion tuomioistuimessa tammikuussa 2022 neljästä petoksesta. Häntä vastaan oli nostettu yksitoista syytettä, joista neljä hylättiin. Kolmen syytteen kohdalla valamiehistö ei päässyt yksimielisyyteen syyllisyydestä. Oikeudessa esitettyjen todisteiden perusteella Holmes valehteli sopimuksista, jotka Theranos oli väitetysti tehnyt muun muassa Pfizerin ja Yhdysvaltain armeijan kanssa. Holmes on kiistänyt syytteet ja syyttää itse entistä miesystäväänsä ja liikekumppaniansa Ramesh Balwania henkisestä ja seksuaalisesta hyväksikäytöstä sekä petoksen toimeenpanosta.
Holmes sai 11 vuoden 3 kuukauden vankeustuomion 18. marraskuuta 2022 ja alkoi suorittaa sitä toukokuun lopulla 2023. Rikoskumppani Ramesh Balwani sai joulukuussa 2022 lähes 13 vuoden vankeustuomion.
Holmesista on vuonna 2022 julkaistu 8-osainen television draamasarja The Dropout, jossa häntä näyttelee Amanda Seyfried.
Formula 1 -kausi 1970
Goodyear toimitti ensimmäistä kertaa Formuloihin sliksirenkaita eli renkaita, joissa ei ollut uria.
Hertsböle
Hertsböle on kylä Kemiönsaaren kunnassa. Kylä sijaitsee Dragsfjärdin eteläosassa Taalintehtaan itäpuolella.
Hertsbölen laaja kyläalue ulottuu Taalintehtaalta vanhalle Västanfjärdin vastaiselle rajalle. Kylä rajoittuu etelässä mereen ja pohjoisessa laajaan asumattomaan kallioiseen ja metsäiseen suoalueeseen, joka on useamman kylän takamaita. Taalintehtaan taajama sijaitsee osin Hertsbölen alueella. Kylän rannoilla on huomattavasti kesäasutusta. Muuta asutusta Hertsbölessä on harvasti ja kylän keskus on Hertsbölen maatila kyläalueen sisäosissa.
Hertsböle mainitaan ensimmäisen kerran 1500-luvulla. Kylässä oli tuolloin viisi taloa, jotka on myöhemmin yhdistetty ja muutettu ratsutilaksi. Ratsutila on siirtynyt Taalintehtaan ruukin omistukseen vuonna 1724, mikä mahdollisti ruukin työväenasutuksen laajentamisen Hertsbölen maille. Ruukki osti perinnöksi myös naapurikylän Tynglaxin molemmat talot 1728 ja 1754, jotka otettiin 1800-luvulla yhteisviljelykseen Hertsbölen kanssa. Vuoden 1922 maanmittauksessa Tynglax liitettiin Hertsböleen.
Dialogi
Dialogi (kr. dia 'kautta' + logos 'sana') on kahden tai useamman ihmisen vuoropuhelua, keskustelua. Dialogi voi olla myös muun muassa suoran esityksen muotoon kirjoitettu teksti tai teos, jossa on useampi kuin yksi puheenvuoron käyttäjä (esimerkiksi sokraattinen dialogi tai näytelmä).
On erotettava aito dialoginen vuorovaikutus (rakentava vuorovaikutus) rinnakkaisista toisiinsa vaikuttamattomista monologeista (kilpaileva vuorovaikutus).
Dialogi filosofiassa
Antiikin aikana filosofiset kirjoitukset laadittiin usein dialogimuotoon (Platon, Aristoteles), ja perinne on jatkunut uudelle ajalle saakka (Galileo Galilei). Mannermaisessa filosofiassa dialogia ovat 1900-luvulta alkaen tarkastelleet muun muassa Mihail Bahtin, Martin Buber ja Hans-Georg Gadamer. Teoksessaan Wahrheit und Methode Gadamer korostaa sitä, kuinka aidossa dialogissa keskustelun osapuolet ovat valmiita muuttamaan käsityksiään:
Dialogi on hyvää vuoropuhelua ja yhdessä ajattelua
Dialogin käsitettä on käytetty niin filosofiassa, psykoterapiassa, opetuksessa, draamassa kuin organisaation kehittämisessä. Terapiassa ollaan kiinnostuneita terapeutin ja potilaan välisestä dialogista ja siitä, millainen dialogi tukee potilaan kehitystä. Opetuksessa haasteena on oppilaan oppiminen: miten inspiroida dialogin kautta oppilas ja opettaja yhteiselle oppimismatkalle.
Organisaatioiden kehittämisessä dialogi-sana on tullut esille erityisesti, kun puhutaan uuden luomisesta, informaation kulusta, työhyvinvoinnista tai strategian toteuttamisesta.
Dialogisessa lähestymistavassa ajatellaan, että asioita voidaan parhaiten ymmärtää ja tutkia yhteisessä vuoropuhelussa. Tarvitaan yhteistä ajattelua, niin ettei yksi taho sanele, miten asiat ovat. Yhteiskunnallisesti dialogia tarvitaan, jotta arkielämää voidaan ymmärtää eri näkökulmista ja löytää entistä parempia ratkaisuja.
Dialogitaidot
Dialogi edellyttää osallistujilta dialogitaitoja. Ilman dialogitaitoja keskustelusta voi tulla poteroihin vetäytynyttä väittelyä, ohi puhumista tai pinnallista keskustelua, joka ei tuota uusia oivalluksia tai joka turhauttaa.
Kyky käsitellä omia tunteitaan
Ehkä keskeisin dialogin taito on kyky käsitellä omia tunteitaan. Tämä tarkoittaa ensimmäiseksi kykyä tunnistaa itsessä liikkuvat tunteet. Jos tällaista taitoa ei ole kehittynyt, keskustelija reagoi keskusteluun voimakkaasti tunteella ja provosoituu vahvasti, mikä ei edistä rakentavaa keskustelua.
Erityisesti jos ryhmä on suuri, dialogi asettaa osallistujille suuria haasteita. Osallistujien on kyettävä käsittelemään turhautumisen tunteita, joita syntyy siksi, että suuressa ryhmässä ei riitä jokaiselle jäsenelle paljon puheaikaa.
Kyky kuunnella
Toisena taitona on kyky kuunnella. Tämä edellyttää harjoitettua taitoa hiljentää edes hetkeksi omat ajatuksensa siten, että voi tarkkaavaisesti kuunnella toista henkilöä. Ilman tätä taitoa ihminen herkästi kuulee omat ennakkoluulonsa sen sijaan, että kuuntelisi, mitä toinen sanoo. Kuuntelun taitoon liittyy taito esittää tarkentavia ja toista ihmistä rohkaisevia kysymyksiä.
Kyky puhua
Tärkeä taito on myös kyetä ilmaisemaan omia ajatuksiaan. On hyvä puhua minä-muodossa, se edistää selkeyttä ja rehellistä ilmaisua, toisin sanoen pitää puhua suoraan, mitä ajattelee ja miksi. Puhumisen taitoon liittyy myös kyky ilmaista itseään siten, että ei hyökkää, arvostele tai tuomitse muita.
Tällaisen puhumisen taidon takana on tietenkin ajattelu: miten suhtaudun muihin, miten tärkeänä näen arvostuksen ihmisten välisissä suhteissa ja miten tietoisesti pyrin edistämään arvostusta.
Nuo kolme edellä mainittua taitoa, tunteiden käsittelytaito, kuuntelemisen taito ja puhumisen taito liittyvät tietenkin toisiinsa.
Kyky nähdä taustalla vaikuttavia voimia
Neljäntenä keskeisenä taitona, erityisesti jos dialogia käytetään yhdessä oppimisen ja oivaltamisen työkaluna, on kyky nähdä yhteisestä keskustelusta osien summana hahmottuvia taustavoimia tai –uskomuksia. Kun jokainen osallistuja on tuonut keskustelun kautta oman kontribuutionsa, voidaankin oivaltaa esimerkiksi, että käsiteltävä asia ei olekaan sellainen kuin vain yhden ihmisen näkökulmasta tarkasteltuna voisi luulla.
Dialogi on systeemien kehittämisen ehto
Suuria järjestelmiä, kuten organisaatioita tai yhteiskuntaa, kehitettäessä dialogi on käytännössä ainoa mahdollisuus. Ensinnäkin yksittäinen taho ei voi hahmottaa kokonaisuutta, vaan tarvitaan systeemin eri puolilta tulevien tahojen näkemyksiä, jotta kokonaisuutta voidaan hahmottaa. Toiseksi kehitysajatusten luominen edellyttää systeemin jäsenten osallistumista. Kolmanneksi kehitystoimenpiteiden käytäntöönpano edellyttää, että ihmiset ovat voineet osallistua, sillä se edistää toimenpiteisiin sitoutumista. Toimeenpanossa tarvitaan myös jatkuva dialogia, jotta suuntaa voidaan tarpeen vaatiessa korjata.
Dialogi edellyttää arvostusta
Dialogi edellyttää riittävää turvallisuutta. Turvallisuus syntyy arvostuksen kautta. Arvostus rakentuu kyvystä tarkastella asiaa toisten näkökulmista ja hyväksyä ne subjektiivisesti tosina. Arvostus rakentuu myös ymmärryksestä, että jokaisella on yhtäläinen oikeus osallistua.
Linssiheijastus
thumb|200px|Kuvan keskiosassa esiintyy voimakkaasta valonlähteestä johtuvia linssiheijastuksia thumb|200px|Keinotekoisesti luotu linssiheijastusefekti
Linssiheijastus on valo- ja videokuvauksessa esiintyvä ilmiö, joka ilmenee kuvassa peräkkäisinä, erivärisinä renkaina tai käytettävän objektiivin himmentimen aukon muotoisina monikulmioina. Ilmiö johtuu usein lasilinssin huonolaatuisesta pinnoitteesta, johon osuessaan osa valosta taittuu epäsuorasti eteenpäin seuraavalle linssille, mikä aiheuttaa vääristymän.
Linssiheijastuksia voi vähentää välttämällä kirkkaita valonlähteitä kuva-alalla ja käyttämällä vastavalosuojaa tai varjostamalla objektiivia kädellä.
Tahallinen efekti
Linssiheijastus lisätään joskus keinotekoisesti valmistettuihin tai muokattuihin kuviin lisäämään "todellisuuden illuusion": esimerkiksi monissa avaruuteen sijoittuvissa elokuvissa ohikiitävän avaruusaluksen liikkuessa "kameran" ohi, läheisen tähden valo aiheuttaa "linssiheijastuksen" tuoden lisää realistisuutta kohtaukseen.
Hollywood-elokuvissa linssiheijastuksia vältettiin aina 1960-luvulle asti kehittämällä linsseihin yhä tehokkaampia pinnoitteita. Sitten uuden sukupolven elokuvantekijät kuten elokuvaaja Conrad L. Hall alkoivat käyttää linssiheijastusta dokumentaarisen ja aidon vaikutelman aikaansaamiseksi, eräänlaisena todisteena siitä että elokuva on kuvattu aidossa ympäristössä eikä tarkoin kontrolloidussa elokuvastudiovalossa. Samaan aikaan myös valokuvauksessa tapahtui samanlainen muutos, ja linssiheijastusta alettiin suosia myös lehti-, muoti- ja mainosvalokuvauksessa.
Laulava sydän
Laulava sydän on Edvin Laineen ohjaama suomalainen elokuva vuodelta 1948.
Musiikkipitoisen elokuvan käsikirjoitus on Toivo Kauppisen. Laulujen sanat on kuitenkin kirjoittanut Kerttu Mustonen, joka kuului tuon ajan johtaviin sanoittajiin. Elokuvan musiikin sävelsi Toivo Kärki, ja Tauno Palon laulamista lauluista neljä levytettiin, tunnetuimpana nimikappale.
Elokuva kertoo sodassa haavoittuneesta pankkivirkailijasta (Tauno Palo), joka on jäänyt riippuvaiseksi lääkkeistä. Vaimo pettää häntä, mutta hän löytää elämänhalun iskelmalaulajana. Löytyy myös uusi rakkaus, sairaalassa häntä hoivaava sisar hento valkoinen.
Arviot
Aikalaisarvioissa elokuva sai kiitosta musiikkielokuvana ja komediana, mutta yleisesti huomautettiin, että elokuvan traagiset ainekset jäivät liian kevyelle käsittelylle. Tulos olisi ollut parempi, jos se olisi pysynyt johdonmukaisesti kevyessä linjassaan. Syyksi epäiltiin kiirettä. Elokuvan valopilkuksi nostettiin lapsinäyttelijä Annika Sipilä.
Myöhemmässä arviossa on sanottu, että elokuva on oudon toimiva yhdistelmä musiikki-iloittelua, tiivistä jännitysnäytelmää ja sotavuosien jälkeisiä tuntoja purkavaa aikalaisdraamaa. Ossi Elstelän roolisuoritus saa kiitosta.
Torjunta-aine
Torjunta-aineilla tarkoitetaan yleensä aineita, joita käytetään kasvitautien, rikkakasvien ja tuhohyönteisten torjunnassa. Torjunta-aineen toiminta perustuu yleensä myrkyllisyyteen. Suomessa valvotaan torjunta-aineiden käyttöä ja tutkitaan torjunta-aineita elintarvikkeista. Tulli valvoo maahan tuotavia torjunta-aineita. Suomen laissa torjunta-aineita käsitellään säädöksessä 159/1984, 4§.
Suomessa astui vuonna 2018 voimaan myyntikielto tuotteille, jotka sisältävät glyfosaatin lisäksi polyetoksyloitua talialkyyliamiinia.
Central Falls
Central Falls on kaupunki Providencen piirikunnassa, Rhode Islandin osavaltiossa, Yhdysvalloissa. Vuoden 2000 väestönlaskennan mukaan kaupungin asukasluku on 18 928. Sen pinta-ala on 3,34 neliökilometriä ja asukastiheys 6 113 as./km². Central Falls on yksi tiheimmin asutetuista kaupungeista Yhdysvalloissa. Se on saanut nimensä läheisellä Blackstone-joella sijaitsevan vesiputouksen mukaan.
Juho Lautasalo
Varhaiset vuodet
Lautasalo syntyi Karvian pitäjän Ämmälän kylässä torppari Antti Juhonpojan perheeseen. Hän osasi lukea ja kirjoittaa, vaikka oli käynyt ainoastaan rippikoulun. Lautasalo teki maatöitä synnyintorpassaan, kunnes 15-vuotiaana aloitti renkinä kotikylässään. Vuoden kuluttua Lautasalo lähti rengiksi Kauhajoelle, ja sieltä parin vuoden kuluttua Honkajoelle, missä hän työskenteli seitsemän vuoden ajan. Vuonna 1885 Lautasalo raivasi Ikaalisten Vehuvarpeen kylään vuokratorpan, jonka hän 1909 osti omaksi kansanedustajan tuloillaan.
Vuonna 1906 Lautasalo liittyi Vehuvarpeen naapurikylän Vatulan vastaperustettuun työväenyhdistykseen ja nousi pian puheenjohtajaksi. Lisäksi hän oli paikallisten torpparien edustajana Tampereella järjestetyissä torpparikokouksissa. Lautasalo valittiin eduskuntaan Turun läänin pohjoisesta vaalipiiristä vuoden 1908 eduskuntavaaleissa. Kansanedustajaksi nousi myös kaksi muuta Ikaalisissa vaikuttanutta sosialidemokraattia, Riitialan koulun opettaja Vilho Korhonen sekä pitäjässä kesät viettänyt maisteri Edvard Gylling. Lautasalo valittiin eduskuntaan uudelleen vuosina 1909, 1910, 1911, 1913, 1916 ja 1917. Hän oli myös Ikaalisten kunnanvaltuuston jäsen. Poliittisen uransa aikana Lautasalo piti esillä lähinnä torpparikysymystä, eikä juurikaan kampanjoinut.
Sisällissota ja vankeus
Sisällissodan alla Lautasalo usean muun sosialidemokraattisen kansanedustajan tavoin vastusti aseelliseen kapinaan ryhtymistä. Sodan puhjettua Lautasalo kuitenkin matkusti helmikuun alussa kotiseudulleen ja liittyi Ikaalisten rintaman esikuntaan, jonka esikuntapäälliköksi hänet nimitettiin kuun lopussa. Maaliskuun lopussa Ikaalisten punaiset perääntyivät Siuroon, josta he Karkun taistelun päätyttyä jatkoivat Punkalaitumen, Urjalan ja Hämeenlinnan kautta kohti Lahtea. 1. toukokuuta Lautasalo jäi saksalaisten vangiksi Hollolan Vesalassa. Häntä pidettiin kuuden päivän ajan kymmenientuhansien muiden punapakolaisten tavoin Fellmanin pellolla, josta Lautasalo siirrettiin Hennalan vankileirille ja lopulta heinäkuun lopussa Sörnäisten vankilaan Helsinkiin. Kuulusteluissa Lautasalo kiisti olleensa punakaartin esikunnan jäsen. Hän väitti saapuneensa rintamalle vasta muutamaa päivää ennen punaisten vetäytymistä ja viettäneensä ajan Kyröskoskella matkakodissa. Todistajanlausuntojen mukaan Lautasalo kuitenkin oli rintamalla helmikkun alkupuolelta lähtien ja kuului esikuntaan.
Lokakuussa 1918 Lautasalo sai kuolemantuomion valtiopetoksesta ja yllytyksestä murhaan. Samassa yhteydessä tuomittiin 39 muuta kapinaan osallistunutta sosialidemokraattien kansanedustajaa, joista yhdeksän sai kuolemantuomion. Lautasaloa syytettiin osallisuudesta Sarkkilan kylässä tapahtuneeseen opettaja Anton Kallioniemen murhaan. Valkoisten puolella sotineen Juuse Tammisen muistelmateoksen Ikaalisten rintamalla (1928) mukaan Kallioniemi vangittiin yhdessä tilanomistaja Oskari Leppihalmeen kanssa, mutta Lautasalon tuttavapiiriin kuulunut Leppihalme vapautettiin seuraavana päivänä Kyröskoskella suoritettujen kuulustelujen jälkeen. Kallioniemi ammuttiin kolmen päivän kuluttua 28. helmikuuta ja hänen ruumiinsa siirrettiin rintamalle Ikaalisten Sarkkilaan. Lautasalon katsottiin esikuntapäällikkönä olleen vastuussa murhasta, vaikka hän itse on kieltänyt olleensa edes esikunnan jäsen. Tuomion mukaan Lautasalo ”osallistui Kallioniemen murhaan yhdessä Kyröskosken esikunnan ja vartioina olleiden punakaartilaisten käden kautta”.
Tammikuussa 1919 valtiorikosylioikeus muutti Lautasaloa lukuun ottamatta kaikkien kansanedustajien kuolemantuomiot elinkautisiksi. Kuolemantuomiota ei pantu täytäntöön, vaan saman vuoden marraskuussa hänet siirrettiin Lappeenrannan pakkotyölaitokseen. Tammikuussa 1920 säädetty laki myönsi punaisille joukkoarmahduksen, mutta Lautasalo kuului siitä osattomaksi jääneiden vankien joukkoon. Armahduslain mukaan tuomio kuitenkin alennettiin myöhemmin elinkautiseksi. Lautasalo valitti tuomiostaan useita kertoja hankkien valaehtoisia todistajia syyttömyydelleen, mutta valtiorikosylioikeus ei katsonut niiden antavan aihetta toimenpiteisiin. Syksyllä 1921 Lautasalo siirrettiin Tammisaaren pakkotyölaitokseen. Lopulta korkein oikeus kumosi syytteen, ja hänet vapautettiin joulukuussa 1923.
Eva Zeisel
thumb|Eva Zeiselin ominta alaa oli keramiikka. Eva Zeisel (alk. Éva Amália o.s. Striker; 13. marraskuuta 1906 Budapest, Unkari – 30. joulukuuta 2011 New York, Yhdysvallat ) oli unkarilaissyntyinen teollinen suunnittelija. Hänet tunnetaan varsinkin työstään keramiikan parissa.
Juho Lautasalo
Perhe
Juho Lautasalon vanhemmat olivat Kankaanpäässä syntynyt torppari Antti Juhonpoika Salonen (1834–1900) ja Karviasta kotoisin ollut Maria Hiskiaksentytär Åkerbacka (s. 1840). Hänellä oli sisar ja kaksi veljeä, joista Oskari Salonen toimi myös sosialidemokraattien kansanedustajana.
Eva Zeisel
Elämänvaiheet
Zeiselin alkuperäinen haave oli ura taidemaalarina. Hän menestyi kuitenkin sittemmin omalla alallaan hyvin, ja hänen työtään on ollut julkisesti näytteillä muun muassa British Museumissa.
Juho Lautasalo
Perhe
Lautasalo avioitui Honkajoella Maria Helena Juhontytar Männistön kanssa vuonna 1886. Perheeseen syntyi viisi poikaa ja kaksi tytärtä. Pojista Edvin Anselm (s. 1896) kuoli nälkään Tammisaaren vankileirillä, ja myös Arvo Vihtori (1892–1962) taisteli punakaartissa ja oli vangittuna. Vapautumisensa jälkeen Arvo Lautasalo oli mukana Ikaalisten kunnallispolitiikassa. Hänen poikansa Onni Lautasalo (1923–2007) oli sisällissodan tapahtumista kirjoja julkaissut toimittaja.
Eva Zeisel
Elämänvaiheet
Zeisel oli korkeasti koulutettua unkarinjuutalaista sukua. Hänen äitinsä oli historioitsija ja ensimmäinen Budapestin yliopistosta filosofian tohtoriksi väitellyt nainen. Samoin veljet sosiologi, taloustieteilijä Karl Polanyi ja fysikaalinen kemisti, tieteen historioitsija Michael Polanyi ovat tunnettuja omilla aloillaan.
Eva Zeisel opiskeli taidemaalariksi mutta sai käytännön työn kautta koulutuksen keraamikoksi ja työskenteli saksalaisille tehtaille. 1932 hän siirtyi viideksi vuodeksi Neuvostoliittoon. Hänet pidätettiin 1937 ja vangittiin lähes puoleksitoista vuodeksi syytettynä osallistumisesta salajuoneen Stalinin murhaamiseksi. Syksyllä 1937 hänet karkotettiin Itävaltaan, jonka Saksa pian miehitti. Siellä hän tapasi jälleen tulevan puolisonsa Hans Zeiselin. Hän pakeni maasta viimeisellä mahdollisella junalla. Hän siirtyi ensin Englantiin ja sieltä 1938 Yhdysvaltoihin, jossa hän jatkoi menestyksekkäästi keraamikonuraansa. Hän piti 1970–1980-luvulla parinkymmenen vuoden tauon, ja sen jälkeen hänen uransa koki uuden nousun.
Arthur Koestler käytti Zeiselin vankilakokemuksia aiheena teoksessaan Pimeää keskellä päivää (1940, suom. 1958).
Joukkohysteria
Joukkohysterialla tai massahysterialla tarkoitetaan sosiologiassa ja psykologiassa jotain useamman ihmisen kokemaa harhakuvitelmaa tai käytösmallia, joka voi levitä yhteisössä varsin nopeastikin. Joukkohysteriaa esiintyy monissa muodoissa, jonka vuoksi sen tarkka määritelmä ja luokittelu on haastavaa. Joukkohysteriaa kuvaillaan myös konversiohäiriö ksi, jossa ihminen kokee fyysisiä oireita ilman fyysistä syytä.
Massahysteria voi alkaa nopeasti, esimerkiksi keskeltä suurta väkijoukkoa kun yksi henkilöistä luulee paikalla olevan pommin. Kauhu leviää nopeasti väkijoukon läpi, ja ihmiset alkavat kauhuissaan juosta pakoon, jopa talloen ja vammauttaen muita ihmisiä. Ihminen alkaa toimia vaiston varassa, eikä ala kyseenalaistamaan pommin olemassaoloa. Massahysteria voi myös syntyä hitaasti. Näissä tapauksissa oireet ovat yleensä dramaattisempia kuin nopeasti alkaneessa massahysteeriassa.
Mirko Englich
Mirko Englich (s. 28. elokuuta 1978 Witten, Saksa) on saksalainen kreikkalais-roomalaisen tyylin painija. Hän voitti kaksi hopeamitalia painin Euroopan-mestaruuskilpailuissa vuosina 2003 ja 2008. Kesäolympialaisissa 2008 Englich voitti hopeamitalin. Hän voitti välierässä Yhdysvaltain Adam Wheelerin ja kohtasi finaalissa Venäjän Aslanbek Huštovin.
Joukkohysteria
Lääketieteessä termillä tarkoitetaan ilmiötä, jossa useampi henkilö luulee kärsivänsä jostain oireesta. Jopa tuhansia täysin terveitä ihmisiä saattaa hakeutua hoitoon taudin vuoksi, joka ei edes voisi tarttua ihmiseen. Joukkohysterian ehkäisyssä asianmukainen tiedotus on usein tärkeässä roolissa.
C11 (juna)
C11 on Saltsjöbananilla käytössä oleva sähkömoottorijunatyyppi. Yhdessä junassa on 72 istumapaikkaa ja 72 seisomapaikkaa. ASEA ja Hägglund valmistivat junaa vuosina 1975–1976 yhteensä 13 yksikköä. Vuonna 2001 kaksi C8-sarjan junaa muutettiin C11-sarjaan.
Mirko Englich
Englich oli naimisissa painin Saksan mestarin Yvonne Englichin kanssa ja heillä on kaksi lasta. Yvonne Englich kuoli tammikuussa 2018 pitkällisen syöpätaistelun jälkeen 38-vuotiaana.
Buick 8
Buick 8 on Stephen Kingin kirjoittama kauhuromaani vuodelta 2002. Kuten vuonna 1983 ilmestyneessä Christine, tappaja-autossa, myös tässäkin tarina keskittyy yliluonnollisen auton ympärille, auton ollessa tällä kertaa mallia Buick Roadmaster. Alkuperäinen nimi From a Buick 8 on tullut Bob Dylanin vuoden 1965 albumin Highway 61 Revisited kappaleesta "From a Buick 6".
Juoni
Kirjan tapahtumat sijoittuvat pennsylvanialaisen poliisiaseman D-yksikköön, jonka vajassa on vuodesta 1979 lähtien säilytetty tuntemattoman kuljettajan hylkäämän vuoden 1953 Buick Roadmaster. Autossa kaikki ei ole kuitenkaan aivan kohdallaan: esineet katoavat sen läheisyydessä, lämpötilat sen ympärillä laskevat ja nousevat, myöskään autoon ei tartu mikään lika eikä se naarmuunnu. Kenties kummallisin piirre Buickissa on, että auton sisältä ilmaantuu kasveja ja olentoja, jotka eivät ole tästä maailmasta. Asemalla vieraileva Ned Wilcox, jonka edesmennyt Curtis-isä toimi poliisina asemalla, saa kuulla tämän vuosikaudet ulkopuolisilta salatun tarinan D-yksikön johtajalta Sandy Dearbornilta, jonka jälkeen Ned päättää selvittää, onko Buickilla jokin mahdollinen yhteys isänsä kuolemaan.
Suunniteltu filmatisointi
Kirjan elokuvasovituksesta ilmoitettiin ensi kertaa vuonna 2005 ja sen ohjaajaksi oli suunniteltu George A. Romero, mutta vuonna 2007 hänet korvattiin Tobe Hooperilla, joka oli aikaisemmin ohjannut myös parista Kingin tarinasta elokuvia, Kauhujen kaupungin ja Luunmurskaajan. Projekti kumminkin kaatui vuonna 2009 rahoitusongelmiin.
Arabiemiirikuntien naisten jalkapallomaajoukkue
Arabiemiirikuntien naisten jalkapallomaajoukkue on Yhdistyneiden arabiemiirikuntien naisten edustusjoukkue jalkapallossa. Se toimii Arabiemiirikuntien jalkapalloliiton alaisuudessa. Se ei ole koskaan edennyt maailman- tai Aasian-mestaruuskilpailuihin. Maaliskuussa 2019 sen sijoitus maailmanrankingissa oli 98. Sen historian paras rankingsijoitus on 73.
Laulu petetyille
”Laulu petetyille” on suomalaisen laulaja-lauluntekijän Anssi Kelan kappale, joka julkaistiin promosinglenä lokakuussa 2003. Kappale on kolmas singlejulkaisu Kelan toiselta sooloalbumilta Suuria kuvioita.
”Laulu petetyille” on vanhin Suuria kuvioita -albumin kappaleista; se oli jo kirjoitettu, kun Kela työsti ensimmäistä sooloalbumiaan Nummela. Alun perin kappaleella oli täysin erilaiset sanoitukset, jotka kertoivat ”perheestä, jonka isä makasi sairaalassa kuolemaisillaan syöpään”. Kela päätti kuitenkin kirjoittaa sanat uudelleen, todeten: ”Kaikista aiheista ei ehkä sittenkään pidä tehdä lauluja.”
BMG-levy-yhtiön Asko Kallonen olisi halunnut julkaista kappaleen jo Nummelalla, mutta Kela halusi säästää sen seuraavalle levylleen. Kela ja hänen taustayhtyeensä äänittivät ensimmäisen version kappaleesta Petrax Studiolla toukokuussa 2002. Kela ei ollut kuitenkaan tyytyväinen lopputulokseen; hänen mielestään kappale ”oli lähtenyt rönsyilemään liikaa” hänen ja yhtyeensä käsittelyssä. Niinpä hän kaivoi kappaleesta esiin akustisen version, joka oli äänitetty Radiomafiassa huhtikuussa 2001. Elokuussa Kela ryhtyi työstämään kappaletta yksin kotistudiossaan, mutta äänitykset keskeytyivät, kun hän mursi vasemman ranteensa karting-kilpailussa. Murtuma oli kuitenkin hyvälaatuinen, ja Kela onnistui jatkamaan työskentelyä runsas kuukausi myöhemmin.
”Laulu petetyille” nousi parhaimillaan Rumban 50 hittiä -listan sijalle 37.
BtoB Blue
BtoB Blue (kor: 비투비-블루) on eteläkorealaisen k-pop -yhtye BtoB:n ensimmäinen virallinen alaryhmä ja koostuu ryhmän vokalisteista Seo Eun-kwang, Lee Changsub, Im Hyunsik ja Yook Sung-jae.
Historia
Jo ennen virallista debyyttiä BtoB:n vokalistit esiintyivät useissa laulukilpailuissa yhdessä. Vuonna 2016 nelikko osallistui Immortal Songs 2 - televisio-ohjelmaan, esittäen kappaleen "님에게 (To My Love)", jolla myös nousivat kilpailun voittajiksi.
BtoB osallistui Immortal Songs 2 -ohjelmaan toista kertaa vuonna 2017 kappaleella "하늘 아래서 (Under the Sky)".
Ryhmä julkaisi toisen singlensä "When It Rains" 2. elokuuta 2018, jonka Hyunsik sanoitti.
Providencen piirikunta
thumb|Piirikunnan kartta. Providencen piirikunta on piirikunta Rhode Islandin osavaltiossa, Yhdysvalloissa. Piirikunnan suurin kaupunki on Providence, joka on myös osavaltion pääkaupunki. Vuoden 2010 väestölaskennan mukaan piirikunnan asukasluku oli 626 667. Sen pinta-ala on 1 129 neliökilometriä, josta 58 neliökilometriä on vettä. Rhode Islandin väestöllinen keskipiste eli niin kutsuttu Weberin piste sijaitsee Providencen piirikunnassa, Cranstonin kaupungissa. Asukastiheys piirikunnassa on 585 as./km².
Veikko Tolamo
Veikko Johannes Tolamo, vuoteen 1930 Topelius (5. maaliskuuta 1911 Helsinki – 20. elokuuta 1976) oli suomalainen pikajuoksija. Pitkänen edusti urallaan Mikkelin Kilpa-Veikkoja vuoteen 1933 ja sen jälkeen Turun Urheiluliittoa.
Kalevan kisoissa Tolamo saavutti kultaa 400 metrin juoksussa vuonna 1932. Viestijuoksun Suomen-mestaruuskilpailuissa hän sai Turun Urheiluliiton joukkueessa kultaa 4 × 400 metrin juoksussa vuonna 1936.
Maaottelussa Tolamo edusti Suomea vuonna 1933 Oslossa. Tolamon ennätys 400 metrillä oli käsiajalla 50,0.
Tolamo oli koulutukseltaan diplomi-insinööri. Jatkosodassa Tolamo toimi 2. mittauspatterin päällikkönä.
Mykerövihvilä
Mykerövihvilä (Juncus capitatus) on vihviläkasvien (Juncaceae) heimoon ja vihvilöiden (Juncus) sukuun kuuluva kasvilaji. Se on yksivuotinen ruohovartinen kasvi, joka on usein hyvin pienikokoinen. Mykerövihvilä on tunnistettavissa kukintonsa ulkonäön perusteella, joskin sitä on pienen kokonsa vuoksi usein vaikeaa havaita.
Mykerövihvilä kasvaa enintään 10 senttimetriä korkeaksi ja sen varret kasvavat yksittäin tai pieninä ryhminä. Lehdet sijaitsevat varren tyvellä ja ovat hiusmaisen ohuita ja kapeita. Mykerövihvilän kukintona on varren päässä sijaitseva kukkarykelmä, jossa on kahdesta kahdeksaan kukkaa. Kukissa ei ole esilehtiä ja niissä on vain yksi tukilehti. Mykerövihvilä kukkii kesäkuusta elokuulle. Mykerövihvilän hedelmä on pyöreä.
Mykerövihvilä kasvaa kosteilla hiekkaisilla kasvupaikoilla. Se kasvaa usein yhdessä muiden pienikokoisten ruohojen, kuten kääpiöpellavan (Radiola linoides), pikkupungan (Lysimachia minima) ja nölliäisenvihvilän (Juncus minutulus) kanssa. Mykerövihvilää ei ole havaittu Suomesta 1950-luvun jälkeen.
Vinssi
thumb|250px|Sähkökäyttöinen vaijerivinssi thumb|250px|Dieselkäyttöinen vinssi vuodelta 1945. Vinssi tai vintturi on nosto- tai vetolaite, jossa vetävä vaijeri tms. kiertyy pyörivän telan ympäri. Vinssit voidaan jakaa karkeasti kahteen eri luokkaan, mekaanisiin, esimerkiksi käsi- tai akselivetoisiin, sekä erilaisilla "välittäjävoimilla" toimiviin, esimerkkinä hydrauli- tai sähkövinssi. Yksinkertaisissa vinsseissä on vain yksi pyörä ja sen yli kulkeva köysi, mutta monimutkaisissa laitteistoissa voi olla useiden pyörien ketjuttamisesta syntynyt vaihteisto.
Jussi-palkinnot 1986
Jussi-palkinnot 1986 jaettiin 7. helmikuuta 1986 järjestetyssä jakotilaisuudessa ravintola Vanha Polissa Helsingissä. Palkinnot jaettiin elokuville, jotka olivat saaneet ensi-iltansa vuonna 1985.
2912 Lapalma
Lapalman likimääräinen läpimitta on 13 kilometriä. Kohde sijaitsee Auringosta suunnilleen 2,29 kertaa niin kaukana kuin Maa, ja sen kierros Auringon ympäri kestää noin 3,5 vuotta.
C16
C16 on Saltsjöbananilla käytössä oleva sähkömoottorijunatyyppi. Yhdessä junassa on 64 istumapaikkaa ja 70 seisomapaikkaa. Junia on kaksi yksikköä, ja ne on muutettu vuonna 1987 C6-sarjan vaunuista 2789 ja 2790.
Scott Erskine
pienoiskuva|Scott Erskine Scott Thomas Erskine (s. 1963 – 3. heinäkuuta 2020) oli yhdysvaltalainen sarjamurhaaja. Hän istui odottamassa kuolemantuomionsa täytäntöönpanoa San Quentinissa Kaliforniassa, mutta kuoli COVID-19-viruksen aiheuttamiin komplikaatioihin 57-vuotiaana heinäkuussa 2020.
Varhaiset vaiheet
10-vuotiaana Erskine alkoi käyttää 6-vuotiasta siskoaan seksuaalisesti hyväkseen. Hän käytti myöhemmin hyväkseen myös tämän ystäviä ja uhkasi surmata heidät, jos vanhemmat tai poliisi saisivat tietää. 15-vuotiaana hän pakeni nuorisovankilasta, puukotti 13-vuotiasta tyttöä ja raiskasi tämän. Seuraavana aamuna hän hyökkäsi puukon kanssa 27-vuotiaan hölkkääjänaisen kimppuun.
Matkalla työhaastatteluun vuonna 1980 Erskine pahoinpiteli 14-vuotiaan pojan tajuttomuuteen raiskauksen yrityksen aikana. Vaikka äiti yritti saada poikansa mielisairaalaan, hänelle tuomittiin ehdotonta vankeutta ja myönnettiin armahdus vuonna 1984. Vankeusaikanaan hänen kerrotaan syyllistyneen toisen vangin raiskaukseen. Vapautumisensa jälkeen Erskine tapasi Deborah-nimisen naisen, meni naimisiin ja muutti tämän kanssa vuonna 1988 Orlandoon, Floridaan. Avioliitto jäi lyhyeksi, sillä Erskine oli väkivaltainen ja muun muassa potkaisi vaimoaan vatsaan tämän ollessa raskaana. Eron jälkeen Erskine muutti takaisin Etelä-Kaliforniaan.
Vuonna 1993 Erskine vei bussia odotelleen naisen kotiinsa ja piti häntä vankinaan useiden päivien ajan. Hän myös raiskasi tämän useita kertoja ennen vapauttamista. Hänet tuomittiin 70 vuoden vankeuteen, ja tuomittuna seksuaalirikollisena hänen DNA:nsa tallennettiin.
Han Zheng
Han Zheng (韩正; pinyin: Hán Zhèng; s. 1954) on kiinalainen poliitikko ja Kiinan korkeimman poliittisen toimielimen eli Kiinan kommunistisen puolueen politbyroon pysyvän komitean jäsen. Han hoitaa ensimmäisen varapääministerin virkaa ja johtaa puolueen Hongkongin ja Macaon asioiden koordinointiryhmää.
Scott Erskine
Jonathan Sellers ja Charlie Keever
Sellers ja Keever olivat pyöräilemässä Otayjoella, kun Erskine hyökkäsi heidän kimppuunsa. He joutuivat raiskatuiksi ja kuristetuiksi. Kaksoismurha herätti kauhua laajalti Yhdysvalloissa ja oli pitkään selvittämättä. Vuonna 2001 Sellersin ja Keeverin tapaus avattiin. Siemennesteestä otetun DNA:n avulla tekijäksi varmistui Erskine, jonka oikeudenkäynti kahdesta murhasta alkoi syyskuussa 2003. Hänet tuomittiin kuolemaan 1. syyskuuta 2004 ja lähetettiin San Quentiniin kuusi päivää myöhemmin.
Renee Baker
Kun Erskine odotti oikeudenkäyntiään, hänet yhdistettiin DNA:n avulla myös 26-vuotiaaseen Renee Bakeriin, joka oli raiskattu ja murhattu 23. kesäkuuta 1989. Hän tunnusti teon ja sai elokuussa 2004 elinkautisen vankeustuomion ilman armahdusmahdollisuutta. Floridan viranomaiset ovat ilmaisseet epäilynsä, joiden mukaan Erskinellä saattaisi olla tekemistä myös muiden pimeiden henkirikosten kanssa.
Han Zheng
Ura
Kulttuurivallankumouksen viimeisinä vuosina Han työskenteli varastotyöläisenä Shanghaissa. Poliittisen kuohunnan laskeuduttua hän siirtyi virastotyöntekijäksi kemianteollisuuden tarvikkeita valmistavaan yritykseen. Han liittyi kommunistisen puolueen jäseneksi vuonna 1979 ja työskenteli muutaman vuoden Shanghain alueen kemianteollisuuden puoluetehtävissä edeten aina varatoimitusjohtajaksi asti. Han siirtyi vuonna 1990 kommunistisen nuorisoliiton palvelukseen, kunnes hänet siirrettiin jo kahden vuoden kuluttua Shanghain Luwanin kaupunginosan kuvernööriksi. Hanin tie kaupungin johtoportaille jatkui, ja vuonna 1998 hänet ylennettiin kaupungin apulaispormestariksi. Vuonna 2002 Hanista tuli puolueen keskuskomitean jäsen ja Shanghain apulaispuoluesihteeri. Seuraavana vuonna hän yleni jo varsinaiseksi pormestariksi. Han ehti toimia vuoden väliaikaisena puoluesihteerinä 2006-2007, kun Cheng Liangyu pidätettiin korruptiosta epäiltynä. Varsinaiseksi puoluesihteeriksi Han ylennettiin vasta 2012 samalla, kun hänet nimitettiin puolueen politbyroon jäseneksi. Han nimitettiin nykyiseen asemaansa, politbyroon pysyvän komitean jäseneksi vuonna 2017 ja ensimmäiseksi varapääministeriksi 2018.
Poliittinen asema
Han on tehnyt lähes koko uransa Shanghaissa, jossa hän asui aina vuoteen 2017, kunnes muutti Pekingiin hoitamaan apulaispääministerin virkaa. Vahvojen Shanghai-yhteyksiensä takia Hania on pidetty puolueen entisen pääsihteerin Jiang Zeminin suojattina sekä Wang Huningin ohella nk. Shanghai-klikin jäsenenä. Hania ja Wangia pidetään poliittisina selviytyjinä, sillä he ovat vallanvaihtojen yhteydessä onnistuneet myymään kannatuksensa ensin Jiang Zeminiltä Hu Jintaolle ja sitten Hulta Xi Jinpingille.
Hanin meneillään oleva kausi politbyroon pysyvässä komiteassa jäänee hänen viimeisekseen, sillä vuoden 2022 puoluekongressiin mennessä Han on ylittänyt epävirallisen 68 vuoden eläkeikärajan.
China Times
China Times on taiwanilainen kiinankielinen sanomalehti. Vuonna 2017 sen levikki oli arvioilta 135 000.
Vuonna 2008 lehden osti taiwanilainen Want Want -yhtiö, joka valmistaa mm. riisikakkuja ja makujuomia. Yhtiö osti 51 % China Timesin osakkeista. Hieman ennen asian julkituloa myös hongkongilaisen Jimmy Lain arveltiin pyrkivän ostamaan lehti.
Lehti on poliittisesti kallellaan pan-siniseen liittoon. Lehteä on myös arvosteltu sen väitetyistä läheisistä suhteista mannerkiinalaisen Taiwanin asiain viraston kanssa.
Bumper Robinson
Bumper Robinson (oik. Larry C. Robinson II, s. 19. kesäkuuta 1974 Cleveland, Ohio) on kolme kertaa Young Artistilla palkittu yhdysvaltalainen näyttelijä.
Ura
Bumper Robinson aloitti uransa jo hyvin nuorena ja esiintyi useissa televisiosarjoissa vierailevissa rooleissa kuten Jeffersonit, Webster, Night Court ja Päivien viemää, joista jälkimmäinen toi Robinsonille Young Artist -ehdokkuuden. Hän myös voitti kolmannessa esiintymässään elokuvassa Vihollisen armoilla Young Artist-palkinnon. Robinson on kuitenkin uransa aikana esiintynyt usein pienissä, mutta suosituissa rooleissa, joista muun muassa Daniel Wallacen rooli sarjassa Family Matters toi hänelle Young Artist-palkinnon vuonna 1993.
Näyttelemisen lisäksi Robinson on toiminut ääninäyttelijänä eri animaatioissa, kuten Turtles – mutanttikilpikonnat, Äly ja Väläys, Futurama, Static Shock ja Transformers: Animated.
Sadhguru
Jaggi Vasudev (teluguksi జగ్గీ వాసుదేవ్), tunnetaan paremmin nimellä Sadhguru, (s. 3. syyskuuta 1957) on intialainen joogaopettaja, kirjailija ja hindulainen mystikko. Hänet tunnetaan etenkin Isha-säätiön perustajana ja hengellisenä johtajana.
Tausta ja yksityiselämä
Vasudev syntyi Mysoren kaupungissa (joka kuului samannimiseen osavaltioon) Intian dominiossa vuonna 1957. Perheen äiti oli kotirouva ja isä silmätautilääkäri, joka oli Intian rautatieyhtiön palveluksessa. Tästä johtuen perhe muutti ympäri maata useaan otteeseen. Perheeseen kuului lisäksi myös yksi veli ja kaksi siskoa.
Kotikielensä telugun lisäksi Vasudev puhuu myös tamilia, kannadaa ja englantia.
Vasudev opiskeli englannin kieltä ja kirjallisuutta Mysoren yliopistossa ja valmistui kandidaatiksi vuonna 1973. Vuonna 1984 hän meni naimisiin pankkiirina toimineen Vijaya Kumarin kanssa. Parille syntyi yksi tytär, Radhe Jaggi, vuonna 1990. Kumari kuoli vuonna 1997. . Vaimonsa kuoleman jälkeen Sadhgurua on syytetty tämän murhasta, mutta virallisia syytteitä ei ole voitu nostaa todistusaineiston puutteessa.
Ura
Vasudev alkoi syventyä uskoonsa jo nuorena. Hengelliseen ahdistukseensa hän sai helpotusta matkustamalla ensin pyörällä ja myöhemmin moottoripyörällä pitkin Intiaa. Tuona aikana hän sai ruokansa kerjäämällä ja nukkui yönsä tuntemattomien ihmisten luona. Vasudev kuvailee tätä aikaa rikastuttavaksi kokemukseksi. Ollessaan 25-vuotias Vasudev istui Chamundivuoren huipulla ja kertoi kokeneensa uskonnollisen heräämisen.
Vuonna 2017 Intian pääministeri Narendra Modi vihki Vasudevin ideoiman Adiyogi Shiva -patsaan Isha-säätiön päämajassa Tamil Nadun osavaltiossa. Kyseessä on maailman korkein (34,24 m) rintakuva ja se oli osa Intian matkailuministeriön Ihmeellinen Intia -kampanjaa.
Sadhguru on kirjoittanut lukuisia kirjoja, joista useita on nimitetty bestsellereiksi. Tunnettuja hänen kirjoittamiaan kirjoja ovat:
Kunnianosoituksia
Vuonna 2019 hänet listattiin Intian 40. vaikutusvaltaisimmaksi henkilöksi.
Kazuhito Tanaka
Tanaka sai Lontoon olympialaisissa 2012 hopeaa joukkuekilpailussa. Hän on saavuttanut MM-kilpailuista joukkuekilpailun hopeaa Rotterdamista 2010 ja Tokiosta 2011. Lisäksi hän saavutti Lontoon MM-kilpailuista 2009 pronssia nojapuilta.
Michael Redd
Michael Wesley Redd (s. 24. elokuuta 1979 Columbus, Ohio) on yhdysvaltalainen uransa lopettanut koripalloilija. Hän pelasi vuonna 2012 päättyneellä NBA-urallaan 11 kautta Milwaukee Bucksissa ja yhden Phoenix Sunsissa. Hänet varattiin vuoden 2000 varaustilaisuudessa numerolla 43 Ohion osavaltionyliopistosta.
Redd pelasi NBA-urallaan yhteensä 629 runkosarja- ja 16 pudotuspeliottelua. Hän oli kahdella kaudella NBA:n kymmenen eniten pisteitä tehneen pelaajan joukossa, kausina 2003–2004 (viides) ja 2005–2006 (yhdeksäs). Yhden kauden piste-ennätyksensä 2 028 hän teki kausista jälkimmäisellä. Hänen paras pistekeskiarvonsa 26,7 on kuitenkin kaudelta 2006–2007, jolla hän oli sivussa 29 ottelua polvivaivojen vuoksi. Hän pelasi NBA:n tähdistöottelussa vuonna 2004 ja valittiin myöhemmin samana vuonna NBA:n kolmanteen tähdistökentälliseen. Hänen uransa loppupuoli oli loukkaantumisten haittaama.
Redd on Milwaukee Bucksin historian neljänneksi eniten pisteitä tehnyt pelaaja Kareem Abdul-Jabbarin, Glenn Robinsonin ja Sidney Moncriefin jälkeen. Hänen nimissään on seuran yhden ottelun piste-ennätys 57, jonka hän saavutti 11. marraskuuta 2006 ottelussa Utah Jazzia vastaan. 20. helmikuuta 2002 hän teki ottelussa Houston Rocketsia vastaan kahdeksan kolmen pisteen koria ottelun viimeisellä neljänneksellä, mikä on NBA:n ennätys (eniten kolmen pisteen koreja yksittäisellä neljänneksellä).
Redd voitti Yhdysvaltain maajoukkueen riveissä olympiakultaa Pekingissä 2008.
Ilmailu-VHF
Ilmailu-VHF on ilma-alusten ja lennonjohdon väliseen viestintään käytettävä kansainvälinen radiopuhelinjärjestelmä, joka toimii VHF-taajuusalueella 108,000–136,975 MHz. Pääsääntöinen käyttötapa on puheviestintä AM-moduloidulla lähetteellä.
Puheviestinnän ohella ilmailu-VHF-taajuusaluetta käytetään muun muassa radionavigointiin sekä datalähetteiden välittämiseen.
Ilmailuradion käyttämiseen vaaditaan radiolupa ja pätevyystodistus.
C10 (juna)
C10 on Saltsjöbananilla käytössä oleva sähkömoottorijunatyyppi. Yhdessä junassa on 72 istumapaikkaa ja 72 seisomapaikkaa. ASEA ja Hägglund valmistivat junaa vuosina 1975–1976 yhteensä 13 yksikköä. Vuonna 2000 kaksi C8-sarjan junaa muutettiin C10-sarjaan.
Jagellon yliopisto
thumb|Collegium Maiusin sisäpihaa. 1300-luvulla rakennettu Collegium Maius on yliopiston vanhin rakennus. thumb|1800-luvun loppupuolella rakennettu Collegium Novum. Jagellon yliopisto on Krakovassa, Puolassa toimiva yliopisto. Sen perusti Puolan kuningas Kasimir III Suuri vuonna 1364 Akademia Krakowska -nimisenä, ja se on siten Puolan vanhin ja yksi niin Euroopan kuin koko maailmankin vanhimmista yliopistoista. Vuonna 2006 yliopistossa opiskeli 44 214 opiskelijaa.
Brittiläinen QS-yliopistoranking luokitteli yliopiston maailman yliopistolistallaan sijalle 293. Oppilaitoksen tieteellisiä saavutuksia korostava kiinalainen ARWU-yliopistoranking arvioi yliopiston maailman huippuyliopistojen listallaan 2021 sijaluokkaan 401-500. Myös Varsovan yliopisto sijottui samaan tasoluokkaan; nämä kaksi olivat Puolan korkeatasoisimmat yliopistot ARWU:n kriteerien mukaan.
Aiheesta muualla
¨
Orko (täsmennyssivu)
Orko voi tarkoittaa ainakin seuraavia:
AMD K6-III
pienoiskuva|AMD K6-III 400 MHz AMD K6-III on AMD:n valmistama x86-suoritin. Se julkaistiin 22. helmikuuta 1999, jolloin suoritin oli nopein markkinoilla oleva x86-suoritin. K6-III jäi viimeiseksi ja nopeimmaksi Socket 7 -suoritinkantaan valmistetuksi suorittimeksi.
K6-III oli käytännössä AMD K6-2, johon oli lisätty 256 kilotavua L2-välimuistia samalle piirille. Tämän takia piiristä tuli suuri (21,4 miljoonaa transistoria) ja vaikea valmistaa, eikä ydin toiminut vakaasti yli 500 megahertsin kellotaajuuksilla. K6-III oli kokonaislukusuorituskyvyltään erinomainen, mutta 3dnow! ei ollut riittävä apu huonohkoon liukulukusuorituskykyyn, joten K6-III ei pystynyt kunnolla kilpailemaan Intel Pentium III:n kanssa pelimarkkinoilla.
Työpöytäkäytössä, johon K6-III olisi suorituskykynsä puolesta sopinut erinomaisesti, Intelin maine taas oli niin paljon parempi, että yritykset halusivat ostaa Intelin suorittimia, vaikka AMD olisi tarjonnut selvästi paremman teho-hinta-suhteen. AMD keskittyikin saattamaan AMD Athlonin mahdollisimman nopeasti markkinoille, ja Athlonin julkaisun jälkeen AMD vähensi K6-III:n valmistusta, sillä Athlon korvasi K6-III:n AMD:n huippumallina; sen valmistus ei maksanut paljoa enempää, mutta suuremman kellotaajuuden ja erinomaisen liukulukusuorituskyvyn ansiosta sitä pystyttiin myymään ulos selvästi paremmalla hinnalla.
Huhtikuussa 2000 AMD julkisti uuden version K6-III:sta, K6-III+:n. Se oli valmistettu 180 nanometrin prosessilla ja suunniteltu alun perin kannettaviin tietokoneisiin. Suoritin nousi erityisesti ylikellottajien suosioon.
Merkittävä uusi ominaisuus K6-III+ssa oli PowerNow-nimellä kulkenut ominaisuus, joka tarkoitti, että suorittimen kellotaajuutta pystyttiin laskemaan silloin kun täyttä suorituskykyä ei tarvittu. Tämä mahdollisti selvästi pidemmän akunkeston kannettavalle tietokoneelle kevyessä käytössä.
Kenya Kobayashi
Kenya Kobayashi (, s. 21. elokuuta 1983 Osaka) on japanilainen telinevoimistelija.
Kobayashi on saavuttanut MM-kilpailuista joukkuekilpailun hopeaa Rotterdamista 2010 ja Tokiosta 2011. Lisäksi hän saavutti joukkuekilpailun hopeaa Aasian kisoista Dohassa 2006.
Amatöörielokuva
Amatöörielokuvat ovat amatöörien tai puoliammattilaisten tekemiä omakustanteisia elokuvia. Monet myyvät kotisivuillaan tekemiään elokuvia.
Amatöörielokuvakisoihin voi lähettää itse tehtyjä elokuvia arvosteltaviksi ja muille näytettäviksi.
OMG What’s Happening
OMG What’s Happening on yhdysvaltalaislaulaja Ava Maxin musiikkikappale. Sen julkaisi Atlantic Records hänen Heaven & Hell-studioalbumin seitsemäntenä singlenä 3. syyskuuta 2020. Kappaleen ovat sanoittaneet Max, Roland Spreckley, Henri Antero Salonen, Sorana Pacurar, Cirkut sekä Jason Gill, joista kaksi viimeisintä myös tuottivat sen Hank Solon kanssa. Kappaleen musiikkivideon ohjasi Hannah Lux Davis ja se julkaistiin 29. lokakuuta 2020. Videolla Max ajaa kilpaa muskeliautolla toisen kilpailijan kanssa.
"OMG What’s Happening" oli kaupallisesti heikko menestys, sen päästyä singlelistan kolmenkymmenen parhaan joukkoon ainoastaan Unkarissa. Heikosta yleismenestyksestään huolimatta kappale on pidemmällä tähtäimellä onnistunut myymään Puolassa yli kultalevyyn oikeuttavan rajan.
Vladimir Vysotski
Vladimir Semjonovitš Vysotski (, 25. tammikuuta 1938 Moskova – 25. heinäkuuta 1980 Moskova) oli venäläinen (neuvostoliittolainen) runoilija, laulaja-lauluntekijä ja näyttelijä. Hän ei saanut elinaikanaan juuri virallista tunnustusta, mutta oli silti aikansa kuuluisimpia venäläisiä trubaduureja.
Nuoruus
Vysotski syntyi 25. tammikuuta 1938. Hänen isänsä Semjon oli tuolloin viestikoulussa ja valmistui pian ammattisotilaaksi. Äiti Nina oli palvelija ja arkistotyöläinen. Sodan aikana Vysotski oli evakossa äitinsä kanssa, kun isä oli rintamalla. Pariskunta erosi sodan jälkeen, ja Vysotski asui isänsä ja tämän uuden vaimon kanssa. Perhe asui vuosina 1947–1949 kaksi vuotta Eberswaldessa Itä-Saksassa, jossa isä oli komennuksella.
Ura teatterissa ja elokuvissa
Valmistuttuaan vuonna 1960 Vysotski sai työpaikan A. S. Puškinin draamateatterissa. Hän siirtyi vuoden 1962 alussa töihin Moskovan miniatyyriteatteriin, josta hänet pian erotettiin. Hän työskenteli kahden viikon ajan Sovremennik-teatterissa ja palasi sen jälkeen Puškinin draamateatteriin.
Vysotskin ensimmäinen televisiorooli oli näytelmässä Naisen päiväkirja vuonna 1962. Uralin-näytäntökiertueen jälkeen hänet erotettiin teatterista. Hän työskenteli sen jälkeen lyhyillä sopimuksilla eri elokuvastudioissa ja näytteli elokuvissa kuten Rangaistuslaukaus ja Huomisella kadulla.
Syksyllä 1964 Vysotski liittyi näyttelijäksi vasta perustettuun Moskovan draama- ja komediateatteri Tagankaan. Vysotski työskenteli Taganka-teatterissa vuodesta 1964 kuolemaansa asti vuonna 1980.
Vysotskin ensimmäinen radiotyö oli kuunnelmassa Setšuanin hyvä ihminen (1966), jota seurasi lisää radiorooleja.
Vysotskin teatteriuran merkittävin roolityö oli pääosa William Shakespearen näytelmässä Hamlet. Hän esiintyi Hamletin roolissa kaikkiaan 217 kertaa Neuvostoliiton lisäksi monessa muussakin Euroopan maassa, ja näytelmä palkittiin vuonna 1976 Belgradissa, vuonna 1977 Pariisissa ja vuonna 1980 Puolassa.
Vysotski sai ensimmäisen elokuvapääroolinsa elokuvassa Dima Gorinan ura. Monet Vysotskin elokuvarooleista olivat pieniä. Hänen tunnetuimpia roolisuorituksiaan olivat elokuvissa Taigan isäntä (1968), Neljännes (1972), Huono hyvä ihminen (1973) ja Kertomus siitä, kuinka tsaari Pietari arabin naitti (1976) sekä televisioelokuvissa Kohtaamispaikkaa ei saa muuttaa (1979) ja Pieniä tragedioita (1980). Hän sai kuolemansa jälkeen kaksi elokuvapalkintoa roolisuorituksistaan.